১৯৯৪ সালে যখন সুস্মিতা সেন মিস ইউনিভার্স খেতাব জেতেন, তখন তাঁর বয়স ছিল ১৮। ২৩ বছর পরে আবারও সেই প্রতিযোগিতা মঞ্চে ফিরলেন তিনি কিন্তু এবার একটু অন্যভাবে। এবছর প্রতিযোগিতার বিচারক হিসেবে গিয়েছিলেন সুস্মিতা। স্বাভাবিকভাবেই একটু নস্টালজিকও হয়ে পড়েছিলেন। 

এবছরের প্রতিযোগিতা মঞ্চে বিচারকের রূপে সুস্মিতা
প্রতিযোগিতা শুরুর আগে সাংবাদিকদের সামনে স্মৃতিমেদুর হয়ে বললেন, ‘এই প্রতিযোগিতার কারণেই আমি একজন ভাল মানুষ হতে পেরেছি।’ বিশ্বসুন্দরী হওয়ার পরে তাঁকে গুডউইল অ্যাম্বাসাডর হিসেবে পৃথিবীর বিভিন্ন দেশে ঘুরে বেড়াতে হয়েছে। এমন বহু মানুষের সঙ্গে তাঁর দেখা হয়েছে যাঁদের হয়তো কিছু দেওয়ার মতো সামর্থ্য নেই তবু তাঁরা তাঁদের সবটুকু ভালবাসা উজাড় করে দিয়েছেন। 

 
আরও পড়ুন
বাংলার প্রাক্তন মুখ্যমন্ত্রীর বংশধর এবার জাপানের শ্রেষ্ঠ সুন্দরী
বন্দুকের সামনে ধর্ষণ, সেখান থেকে মিস ওয়র্ল্ড! এই সাহসিনীকে চেনেন? 
সুস্মিতা মনে করেন, এত অল্প বয়সের সেই অভিজ্ঞতাগুলিই তাঁকে একজন ভাল মানুষ হয়ে উঠতে সাহায্য করেছে। এবছরের প্রতিযোগিতাটি জিতেছেন মিস ফ্রান্স আইরিস মিত্তেনেরে। তাঁকেও সুস্মিতার মতোই অনেক অভিজ্ঞতার মধ্যে দিয়ে যেতে হবে। ২০ বছর পরে তিনিও হয়তো সুস্মিতার মতোই স্মৃতিমেদুরতায় ভেসে একই কথা বলবেন।